Държавен вестник, бр. 95, 2011 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  95
(2) Във вътрешните правила за заплатите 
на отделните административни структури се 
определят конкретните условия, ред и размери 
за определяне на допълнителните възнаграж­
дения за изключителни постижения. 
(3) Допълнителните възнаграждения за 
изключителни постижения се определят и 
изплащат въз основа на мотивирана запо­
вед на ръководителя на административната 
структура, в която задължително се описва в 
какво се състои изключителното постижение 
на служителя или служителите.
Чл. 34. Разходите за допълнителни въз­
награждения за изключителни постижения 
могат да бъдат до 5 на сто от разходите за 
заплати, определени по реда на чл. 5.
Чл. 35. Допълнителните възнаграждения с 
непостоянен характер, определени със закон 
или с акт на Министерския съвет, се изпла­
щат при условията и по реда, предвидени в 
съответния нормативен акт. 
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Степен на основните месечни заплати за 
длъжност“ е интервал на основните месечни 
заплати с определена минимална и макси­
мална стойност, приложим към длъжности 
от посочени длъжностни нива от КДА.
2. „Ниво на основните месечни заплати 
за длъжност“ обхваща групи от длъжности 
с посочени длъжностни нива от КДА, за ко­
ито се прилагат едни и същи по стойности 
степени на основните месечни заплати, като 
всяко ниво на основните месечни заплати 
има отделен пореден номер.
3. „Ръководител на административната 
структура“ е органът по назначаването по 
Закона за държавния служител/работодателят 
по Кодекса на труда или упълномощено от 
него длъжностно лице.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. (1) В едномесечен срок от влизането 
в сила на наредбата ръководителят на адми­
нистративната структура:
1. утвърждава нови вътрешни правила за 
заплатите;
2. определя индивидуалните основни ме­
сечни заплати на служителите, изпълняващи 
длъжност в административната структура, като 
сбор от определените към датата на влизане 
в сила на наредбата основна месечна заплата, 
допълнително възнаграждение за прослужено 
време или придобит трудов стаж и професио­
нален опит и допълнително възнаграждение 
за образователна и научна степен „доктор“ 
или за научна степен „доктор на науките“;
3. може да коригира еднократно в рамките 
на разходите за заплати по чл. 5 при спазване 
изискванията на чл. 6, ал. 1 изчислените по 
реда на т. 2 индивидуални основни месечни 
заплати на служителите, които до  31 декември 
2011 г. са имали право по специални закони 
да получават допълнително възнаграждение/
допълнително материално стимулиране, а след 
тази дата правото е отменено;
4. определя нивото и най-ниската степен на 
основната месечна заплата, чийто максимален 
размер е по-висок от достигнатата индивиду­
ална основна месечна заплата, изчислена по 
реда на т. 2 и 3.
(2) Степените на основните месечни заплати 
на служителите, които имат професионален 
опит, надвишаващ минималния за длъжността, 
се определят, както следва:
1. за служителите с професионален опит, 
надвишаващ минималния за длъжността с 
от 1 до 3 години – степен 2 на нивото на 
основната месечна заплата за длъжността;
2. за служителите с професионален опит, 
надвишаващ минималния за длъжността с 
от 3 до 7 години – степен 3 на нивото на 
основната месечна заплата за длъжността;
3. за служителите с професионален опит, 
надвишаващ минималния за длъжността с над 
7 години – степен 4 на нивото на основната 
месечна заплата за длъжността.
(3) Алинея 2 се прилага само когато е по-
благоприятна за служителя.
(4) Когато индивидуалната основна месечна 
заплата на служителя, определена по реда на 
ал. 1, т. 2 и 3, е по-ниска от минималната ос­
новна месечна заплата за степента, определена 
по реда на ал. 2, на служителя се определя 
по-ниска степен, за която определената ин­
дивидуална месечна заплата на служителя е 
по-висока от минималната месечна основна 
заплата за степента.
(5) Когато размерът на индивидуалната 
основна месечна заплата на служителя, оп­
ределен по реда на ал. 1, т. 2 и 3, е по-висок 
от максималната основна месечна заплата за 
шеста степен на съответното ниво на основната 
месечна заплата, на служителя се определя 
шеста степен.
(6) За служителите, които се намират в 
законоустановен отпуск, командировка или 
специализация, срокът по ал. 1 започва да 
тече от датата на завръщането им на работа.
(7) Алинея 6 се прилага съответно и по 
отношение на възстановените служители.
§ 3. Наредбата се приема на основание 
чл. 67, ал. 2 от Закона за държавния служител 
и чл. 107а, ал. 7 от Кодекса на труда.
§ 4. Наредбата влиза в сила от 1 януари 
2012 г.